CELEX: 62010CN0090
Language: ro
Date: 2010-02-16 00:00:00
Title: Cauza C-90/10: Acțiune introdusă la 16 februarie 2010 — Comisia Europeană/Regatul Spaniei

1.5.2010   
            
            
               RO
            
            
               Jurnalul Oficial al Uniunii Europene
            
            
               C 113/25
            
         Acțiune introdusă la 16 februarie 2010 — Comisia Europeană/Regatul Spaniei
   (Cauza C-90/10)
   2010/C 113/40
   Limba de procedură: spaniola
   
      Părțile
   
   
      Reclamantă: Comisia Europeană (reprezentanți: S. Pardo Quintillán și D. Recchia, agenți)
   
      Pârât: Regatul Spaniei
   
      Concluziile reclamantei
   
   
               —
            
            
               Constatarea faptului că
               
                           —
                        
                        
                           prin neindicarea ca priorități de conservare a ariilor speciale de conservare corespunzând siturilor de importanță comunitară din regiunea biogeografică Macaronezia, identificate ca atare prin Decizia 2002/11/CE (1), în conformitate cu articolul 4 alineatul (4) din Directiva 92/43/CEE (2), și
                        
                     
                           —
                        
                        
                           prin neadoptarea și neaplicarea măsurilor adecvate de conservare, precum și a unui regim de protecție prin care să se evite deteriorarea habitatelor și perturbările semnificative ale speciilor, garantând protecția legală a ariilor speciale de conservare corespunzând zonelor menționate în Decizia 2002/11/CE care se situează pe teritoriul spaniol, în conformitate cu articolul 6 alineatele (1) șI (2) din Directiva 92/43/CEE,
                        
                     Regatul Spaniei nu și-a îndeplinit obligațiile care îi revin în temeiul articolului 4 alineatul (4) și al articolului 6 alineatele (1) și (2) din Directiva 92/43/CEE;
            
         
               —
            
            
               obligarea Regatului Spaniei la plata cheltuielilor de judecată.
            
         
      Motivele și principalele argumente
   
   Comisia consideră că, în ceea ce privește ariile speciale de conservare corespunzând siturilor de importanță comunitară din regiunea biogeografică Macaronezia, identificate ca atare prin Decizia 2002/11/CE, Regatul Spaniei nu și-a îndeplinit
   
               —
            
            
               obligația de a stabili priorități de conservare, potrivit articolului 4 alineatul (4) din directivă;
            
         
               —
            
            
               obligația de a adopta și de a aplica măsuri adecvate de conservare, precum și un regim de protecție care să evite deteriorarea habitatelor și perturbările semnificative ale speciilor, garantând protecția legală a respectivelor arii speciale de conservare, în conformitate cu articolul 6 alineatele (1) și (2) din directivă.
            
         
      (1)  Decizia Comisiei din 28 decembrie 2001 de adoptare a listei siturilor de importanță comunitară pentru regiunea biogeografică Macaronezia în conformitate cu Directiva 92/43/CEE a Consiliului (JO 2002, L 5, p. 16, Ediție specială, 15/vol. 8, p. 42).
   
      (2)  Directiva Consiliului din 21 mai 1992 privind conservarea habitatelor naturale și a speciilor de faună și floră sălbatică (JO L 206, p. 7, Ediție specială, 15/vol. 2, p. 109).